Diari Oficial de la Generalitat Valenciana


Sumari del DOGV 8987, del 31-12-2020 (2020/11743)

RESOLUCIÓ de 29 de desembre de 2020, del director gerent de Ferrocarrils de la Generalitat Valenciana, per la qual es dona publicitat a l'oferta d'ocupació pública de ferrocarrils de la generalitat valenciana de 2020.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8987

Data del DOGV
:   31-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/11880


Data del document
:   29-12-2020

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * concurs administratiu

RESOLUCIÓ de 29 de desembre de 2020, del director gerent de Ferrocarrils de la Generalitat Valenciana, per la qual es dona publicitat a l'oferta d'ocupació pública de ferrocarrils de la generalitat valenciana de 2020. [2020/11143]  
En ús de les facultats conferides en l'article seté del Decret 144/1986, de 24 de novembre, del Consell de la Generalitat Valenciana, pel qual s'aprova l'Estatut de l'Entitat Ferrocarrils de la Generalitat Valenciana (d'ara en avant FGV), el president del Consell d'Administració va aprovar, amb data 9 de desembre de 2020, l'oferta d'ocupació pública d'FGV corresponent a l'any 2020, i es faculta el director gerent per a realitzar les actuacions que foren necessàries per a complir-les i executar-les.  
Així mateix, conforme amb la normativa aplicable, la Direcció General de Pressupostos, de la Conselleria d'Hisenda i Model Econòmic, ha emés en data 28 de desembre de 2020 un informe favorable a l'oferta d'ocupació pública d'FGV per a 2020.  
Per tot això, en execució de les atribucions previstes en l'article 70.2 del Reial decret legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat públic, comptant amb l'autorització de la Direcció General de Pressupostos, de la Conselleria d'Hisenda i Model Econòmic, i conforme amb les facultats delegades en aquesta direcció gerència pel Consell d'Administració de l'Entitat, resolc:  
  
Primer  
Publicar en el Diari Oficial de la Generalitat Valenciana l'oferta d'ocupació pública d'FGV corresponent a l'any 2020, que ascendeix a un total de trenta-sis (36) places, amb el detall que figura en annex a aquesta resolució.  
  
Segon  
L'oferta d'ocupació pública de 2020 d'FGV conté places corresponents a llocs de treball dotats pressupostàriament i previstos en la relació de llocs de treball d'FGV, que es troba en l'actualitat pendent d'aprovació per l'administració pública competent.  
  
No pertoca reservar places de l'oferta d'ocupació pública per a la cobertura mitjançant promoció interna per estar aquest mecanisme regulat en la normativa laboral interna d'FGV i actuar de manera independent i prèvia, per la qual cosa s'estableix un únic torn lliure que, al seu torn, es desglossa en un torn lliure general i un altre per a persones amb diversitat funcional.  
  
Tercer  
Els processos selectius derivats d'aquesta oferta d'ocupació pública hauran de desenvolupar-se per la Direcció d'FGV en el termini màxim de tres (3) anys, conforme al que s'estableix en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic.  
  
Quart  
Segons el que es disposa en l'article 55 de la Llei 10/2010, de 9 de juliol, d'ordenació i gestió de la funció pública valenciana, es reserva fins a un set per cent (7 %) dels llocs a persones amb un grau de discapacitat igual o superior al trenta-tres per cent. De tal reserva de llocs, almenys el dos per cent (2 %) és per a ser cobert per persones que acrediten discapacitat intel·lectual.  
En els corresponents processos selectius que es realitzen per a la dotació dels llocs recollits en aquesta oferta d'ocupació pública, s'establirà la regulació que contemple la manera de garantir que la discapacitat que acrediten les persones aspirants resulta compatible amb el compliment de les funcions i tasques genèriques consubstancials a les places a cobrir sense que resulte necessari adaptar el lloc de treball, sobre la base dels criteris i canals mèdics i psicològics que determinen, en FGV, les condicions que han de complir les persones ocupants dels diversos llocs de l'organització.   
Cinqué  
A fi de promoure la igualtat de gènere, les bases de la convocatòria de places inclouran com un dels criteris de desempat la resolució en favor del gènere que estiguera infrarepresentat, en l'àmbit d'FGV, en el col·lectiu al qual pertanga la plaça o places a cobrir, segons disposa el punt deu del II Acord de la Comissió de Diàleg Social del Sector Públic Instrumental de la Generalitat en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat.  
La present resolució tindrà els efectes que pertoquen d'acord amb les seues característiques i naturalesa a partir de l'endemà de la publicació i contra aquesta, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la publicació. Potestativament, es podrà interposar recurs de reposició en el termini d'un mes, a comptar des de l'endemà de la publicació, davant l'òrgan que l'ha dictada.  
  
València, 29 de desembre de 2020.- El director gerent de Ferrocarrils de la Generalitat Valenciana: Emilio Bayarri Roca.